पाएं अपने शहर की ताज़ा ख़बरें और फ्री ई-पेपरडाउनलोड करें
भरतपुर के रंजीत नगर कॉलोनी स्थित संजय मेडिकल की दुकान पर कुछ बदमाशों ने दिनदहाड़े फायरिंग करते हुए लूट की घटना की अंजाम दिया। और मौके से फरार हो गए। पूरी घटना वहा लगे एक सीसीटीवी कैमरे में कैद हो गई। बदमाश इतने बेख़ौफ थे कि उन्होंने दुकान पर खड़े एक ग्राहक का मोबाइल भी छीन लिया।
दुकान मालिक संजय अरोड़ा ने बताया कि रंजीत नगर में एक उनकी संजय मेडिकल के नाम से दुकान है। वहां कुछ ग्राहक दवाएं ले रहे थे। इतने में तीन युवक दुकान पर आए और उसमें से एक युवक सीधे दुकान के अंदर आ गया और सीधे दुकान के गल्ले से उसने करीब 05 हज़ार रुपये निकाल लिए।
जब दुकान पर मौजूद संजय अरोड़ा के भतीजे मनीष ने बदमाश का विरोध किया तो बदमाश ने मनीष की कनपटी पर कट्टा रख दिया और मनीष का मोबाइल छीन लिया। बदमाश इतने बेख़ौफ थे कि उन्होंने दुकान पर खड़े एक ग्राहक का भी मोबाइल छीन लिया और दुकान से बाहर आकर हवा में एक फायर करते हुए मौके से फरार हो गए। घटना की सूचना तुरंत पुलिस को दी गई। फिलहाल पुलिस सीसीटीवी के आधार पर आरोपियों की तलाश में जुट गई है।
वहीं पूरी घटना कोतवाली थानाधिकारी रामकिशन यादव ने बताया कि संजय अरोड़ा नाम के दुकान मालिक ने शिकायत दी है की कुछ युवकों ने आज उनकी दुकान पर लूट की घटना को अंजाम दिया है और दुकान पर खड़े एक ग्राहक का मोबाइल छीन कर युवकों ने फायरिंग भी की है।
घटना को अंजाम देने के बाद सभी बदमाश मौके से फरार हो गए। जिसके बाद सीसीटीवी फुटेज को खंगाला जा रहा है। इसके अलावा एक ऐसी घटना कुम्हेर थाना इलाके में भी घटित हुई थी। फिलहाल पुलिस छानबीन कर रही है जल्द ही आरोपी पुलिस की गिरफ्त में होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn